Jaroslav Krbiľa

RNDr. Jaroslav Krbiľa, CSc. (* 11. január 1933, Valaská – † 27. január 1981, Žilina) bol slovenský matematik.

Životopis 
Narodil sa vo Valaskej (okres Brezno). Štúdium na PF UK absolvoval v rokoch 1952– 1957. 

V rokoch 1957 – 1961 pôsobil na VŠLD vo Zvolene, odkiaľ nastúpil v r. 1962 na VŠDS v Žiline. Vedeckú hodnosť kandidáta fyzikálno-matematických vied získal za prácu Základy teórie hyperbolických fáz diferenciálnej rovnice y' = qy. V ďalších vyše 20 vedeckých prácach publikovaných doma i v zahraničí sa zaoberal problematikou teórie transformácie lineárnych diferenciálnych rovníc a jej využitím v teórii kvadratických funkcionálov. Z politických príčin (pre svoje niektoré postoje v r. 1968) nedostal možnosť obhajovať svoju habilitačnú prácu dokončenú v r. 1974. 

Zomrel 27. januára 1981 v Žiline.

Externé odkazy 
 

Slovenskí matematici
Absolventi Prírodovedeckej fakulty Univerzity Komenského
Osobnosti z Valaskej